
INVITAȚIE DE PARTICIPARE

[bookmark: _GoBack]În vederea achiziţionării prin Procedură Proprie vă  rugăm ca, până la data de 20.05.2025 inclusiv, să ne trimiteţi pe adresa de e-mail ramona.creanga@uaic.ro, oferta dumneavoastră pentru Servicii de turism pentru eveniment – Staff Training Week 2025 (Iași 2-6 iunie 2025) în cadrul proiectului Erasmus+ 2023-1-RO01-KA171-0000141165-Componenta SOM, care să includă serviciile prezentate mai jos:
Preambul:
Cod CPV - 63515000-2 Servicii de turism
Denumire eveniment: Staff Training Week 2025 (Iași 2-6 iunie 2025) în cadrul proiectului Erasmus+ 2023-1-RO01-KA171-0000141165-Componenta SOM
Valoarea estimativa a serviciilor detaliate: 14.000,00 lei cu TVA inclus

1. Servicii de transport 
Condiții generale autocar:
- autocar cu șofer
- minimum 45 de locuri pentru pasageri 
- categoria I
- dotat cu aer condiționat, instalație sonorizare funcțională, scaune rabatabile, ghid vorbitor de limba engleză
- autocarul să fie curat la interior și exterior, să aibă tapițerie în stare foarte bună (să nu fie ruptă, pătată, degradată)
	Transportatorul trebuie să asigure în permanență prezența la bord a unui conducător auto atestat profesional și cu permis de conducere valabil.
	Prestatorul care va asigura serviciile de transport va fi licențiat și va avea asigurări valabile pentru persoanele și bagajele transportate, rovigneta Romania, asigurarea RCA Romania, asigurarea de bagaje si călători Romania.
Condiții privind ruta:
Organizare excursie în data de 5 iunie 2025, pe ruta Iași (Universitatea Alexandru Ioan Cuza din Iași, corp A) – Muzeul Cuza de la Ruginoasa – Cetatea Neamț – Muzeul Nicolae Popa din Târpești – Iași (08.30 – 20.00).

2. Servicii de masă la restaurant - Servicii masă prânz în loc. Târgu Neamț, pentru maximum 45 de persoane, la un restaurant/ pensiune situat la maximum 1000 m de Cetatea Neamț, care oferă un acces facil și un cadru autentic (interval orar: 13.00-15.30)
Meniu propus:
- Supă de pui (min. 400 g) 
- 	Aperitiv: zacuscă și salată de ghebe (min. 200 g), platou brânzeturi și preparate din carne (min. 150 g), pâine (min. 150 g)
- Fel principal: tochitură cu mămăligă, brânză de oaie, lapte acru (min 300 g), pâine (min. 150 g)
- Desert: plăcinte poale-n brâu calde (min. 120 g)
- Limonadă/ socată/ apă (min. 400 ml)
Meniu vegetarieni:
- Ciorbă tradițională dreasă bazată pe legume de sezon (min 400 g)
- Aperitiv: zacuscă și salată de ghebe (min. 200 g), platou brânzeturi (min. 150 g), pâine (min. 150 g)
- Fel principal: tocăniță de legume (min 300 g), pâine (min. 150 g)
- Desert: plăcinte poale-n brâu calde (min. 120 g)
- Limonadă/ socată/ apă (min. 400 ml)
Ambele variante de meniu vor avea același preț.

3. Taxe de intrare  pentru toți participanții la Muzeul Cuza de la Ruginoasa, Cetatea Neamț, Muzeul Nicolae Popa din Târpești, aprox. 45 persoane. Numărul exact de participanți va fi comunicat cu min. 2 zile înainte de desfășurarea evenimentului

Criteriul de atribuire: ”prețul cel mai scăzut”.

Condiții de participare:
- Preţul va fi oferit în lei fără TVA, va fi specificată cota de TVA aplicabilă serviciilor ofertate;
- Prețul  va conține toate cheltuielile ce ţin de prestarea serviciilor cu personal calificat, la locatia, in datele si la orele  specificate in solicitare.
- Oferta va conține pețul pentru toate cele 3 repere, pentru fiecare serviciu în parte.
- Odată cu oferta, vor mai fi depuse:
	- copie a Certificatului constatator emis de ONRC (capacitatea de exercitare profesională menționată în certificatul constatator emis de ONRC trebuie să aibă corespondență cu obiectul contractului);
	- copia licenței de transport valabila la data prestării serviciilor;
	- copie a poliței de asigurare calatori și bagaje valabila la data prestării serviciilor.
	- copie a documentului de înregistrare/autorizare sanitar veterinara și pentru siguranța alimentelor pentru locația de servire a mesei de prânz, pentru activitatea desfășurată.

Condiții de plată: 
Termenul de plată este:
a) 30 de zile calendaristice de la data la care factura electronică este disponibilă spre descărcare de către Autoritatea Contractantă din sistemul RO e-factura, dacă recepția serviciilor este anterioară acestei date; 
b) 30 de zile calendaristice de la data recepției serviciilor dacă factura electronică este disponibilă spre descărcare de către Autoritatea Contractanta din sistemul RO e-factura, la data receptiei ori anterior acestei date
- Vor fi plătite doar serviciile prestate, în funcție de numărul de participanți comunicat cu min. 2 zile înainte de desfășurarea evenimentului. 


Director Achiziţii Publice și Urmărirea Contractelor
					Ing. Gabriela Alexoaei


Întocmit,
Ramona CREANGĂ
	ADRESA: România, Iaşi, Bd.Carol I, nr.11, Corpul J
TELEFON: 0232201102 int 2489 
FAX: 0232201148
	Cod fiscal: 4701126
Email: ramona.creanga@uaic.ro

